**Абарона даследчай працы “Таямніцы Лідскай зямлі” (СШ №1 г.Ліды)**

**Слайд 1.** *Добры дзень! Я Шурмей Аляксандра, вучаніца 11 класа сярэдняй школы №1 горада Ліды. Прапаную вашай увазе даследчую працу “Таямніцы Лідскай зямлі”*

Сярод жанраў вусна-паэтычнай прозы значнае месца ў беларускім фальклоры займаюць легенды і паданні. **Слайд 2.** На жаль, яны незаслужана засталіся без увагі навукоўцаў і краязнаўцаў беларускай народнай творчасці і сёння з’яўляюцца, бадай, самымі недаследаванымі жанрамі. Менавіта гэта стала штуршком да правядзення даследчай працы па пошуку народных твораў гэтых жанраў.

**Слайд 3.** Мэта даследавання: збор і сістэматызацыя легендаў і паданняў Лідскай зямлі.

Аб’ект даследавання - легенды і паданні Лідчыны. Прадмет даследавання - сучаснае існаванне, тэматыка і асаблівасці легенд і паданняў Лідчыны. Асноўныя метады: вывучэнне першакрыніц, інтэрв’юіраванне, анкетнае апытанне, экспедыцыя па Лідскім районе і іншыя.

Тэма даследавання з’яўляецца актуальнай таму, што яна спрыяе пашырэнню цікавасці да культуры і гісторыі свайго края.

**Слайд 4.** Пры напісанні даследчай працы выкарыстоўваліся розныя крыніцы. Сярод іх - энцыклапедычныя слоўнікі, мясцовыя газеты і часопісы, навукова-публіцыстычныя выданні, **Слайд 5.** напрыклад, “Традыцыйная мастацкая культура беларусаў”, “Быт западно-русского селянина” і іншыя. Карыснымі былі кансультацыі з работнікамі бібліятэк горада і раёна, супрацоўнікамі гісторыка-краязнаўчага музея, турыстычнага агенства “Святавіт”.

**Слайд 6.** Падчас вандровак па Лідскаму раёну вельмі прадуктыўнымі сталі сустрэчы з мясцовымі жыхарамі, якія шчыра падзяліся тым скарбам, які атрымалі ад сваіх продкаў.

**Слайд 7.** Работа складаецца з дзвух глаў, якія ў сваю чаргу падзяляюцца на разделы.

У першай главе прааналізаваны этапы даследвання і вывучэння легендаў і паданняў на тэрыторыі Лідчыны ў розныя гістарычныя перыяды. **Слайд 8.** Высветлена, што наша мясцоваць прываблівала даследчыкаў яшчэ ў XIX стагоддзі. Аднак да сёняшняга часу грунтоўнага вывучэння рэгіёну так і не адбылося.

На сучасным этапе легенды і паданні паступова пераходзяць ў пасіўны стан, і Лідчына ў гэтым не выключэнне.

На аснове сабраных матэрыялаў можна зрабіць выснову, што асноўнай асаблівасцю легендаў і паданняў Лідчыны з’яўляецца тое, што пераважная большаць іх падаецца ў перакладзе на беларускую мову, а не ў непасрэдных аўтэнтычных запісах. Мастацкая апрацоўка гэтых твораў таксама адмоўна сказваецца на якасці матэрыяла.

**Слайд 9.** З мэтай выявіць адносіны сучасных школьнікаў да легендаў і паданняў было праведзена апытанне. У якасці рэспандэнтаў выступілі вучні нашай школы.

Па выніках апытання можна зрабіць наступныя высновы:

**Слайд 10.** Амаль 90% апрошаных ведае, што такое легенда ці паданне. 80% можа поўнасцю, або часткова растлумачыць у чым заключаецца адрозненне паміж імі. Для 89 % рэспандэнтаў гэты жанр народнай творчасці з’яўляецца цікавым. Амаль усе рэспандэнты ведаюць легенды і паданні Лідчыны, але ў асноўным толькі адну – дзве.

Такім чынам, вынікі апытання сведчаць аб тым, што сучасную моладзь цікавяць і вабяць народныя творы сівой даўніны.

**Слайд 11.** У другой главе даюцца агульныя звесткі аб легендах і паданнях і іх классіфікацыя.

**Слайд 12.** Падчас даследавання знойдзена і запісана 69 легендаў і паданняў, усе яны ўвайшлі ў зборнік “Таямніцы Лідскай зямлі”, які арыентаваны на шырокія колы грамадства.

Па тэматыцы пераважаюць легенды, звязаныя з паходжаннем назвы населеных пунктаў. **Слайд 13.** Так, напрыклад, назва нашага города звязана быццам бы з імем Ліды - дачкі князя Гедыміна, якая не захацела выйсці замуж за старога, але багатага жаніха, таму і кінулася са сцяны Лідскага замка ў воды працякаючай побач ракі. Больш прываблівае легенда, згодна якой горад узнік ад вялікага кахання Яся і Ліды. Ёсць версія, што назва горада паходзіць ад імя вярхоўнага жраца ВКЛ Лідзейкі, які быў знойдзены ў арліным гнязде, недзе ў нашай мясцовасці.

Аднак гісторыкі сцвярджаюць, што назва “Ліда” мае балцкае паходжанне, а славянскі адпаведнік слова “ляда” азначае “высечка, участак, раскарчаваны ад лесу”.

**Слайд 14.** Увогуле тэматыка сабраных легендаў і паданняў вельмі разнастайная. Пазнаёміўшыся з імі можна даведацца аб з’яўленні камня-следавіка ў Бабрах, **Слайд 15.** ці святой крыніцы на былым Кацярынінскім тракце, **Слайд 16.** зразумець, чаму ў Лідскім замку можна ўбачыць прывід загінуўшага латніка, ці дзе шукаць Тахтамышаў скарб.

**Слайд 17.** У выніку даследавання можна зрабіць выснову, што легенды і паданні Лідчыны могуць заняць пачэснае месца ў духоўнай скарбонцы беларускага народа.

**Слайд 18.** Матэрыялы даследчай працы ўжо сёння выкарыстоўваюцца на ўроках “Мая Радзіма Беларусь” у пачатковай школе, на ўроках беларускай літаратуры ў 5-х класах, пры правядзенні заняткаў гуртка "Адраджэнне", **Слайд 19.** а таксама на класных і інфармацыйных гадзінах і пазакласных мерапрыемствах. Праца па зборы інфармацыі дадзенай накіраванасці будзе працягнута.

**Слайд 20.** Неабходна правесці рад мерапрыемстваў, накіраваных на пашырэнне інтарэсу да гэтых жанраў народнай творчасці.

Некаторыя крокі ў гэтым напрамку ўжо зроблены. На аснове праведзенай работы распрацаваны вэб-сайт “Легенды і паданні Лідчыны”, які апублікаваны на сайце школы.

**Слайд 21.** У планах стварыць аўдыякнігу “Таямніцы Лідскай зямлі” з выкарыстаннем групы дыктараў, гукавых эфектаў, музычнага суправаджэння;

На старонках “Лідскай газеты” увесці новую рубрыку “Легенды і паданні Лідчыны”;

Арганізаваць цыкл перадач на Лідскім тэлебачанні;

На вуліцах горада вывешваць банеры, на якіх размяшчаць малюнкі герояў легенд.

Падтрымліваць сувязь з турыстычнымі агенствамі з мэтай выкарыстання ў змесце экскурсій вуснай фальклорнай спадчыны – гэта можа з’явіцца сродкам для прыцягнення турыстаў.

Праводзіць мерапрыемствы, накіраваныя на папулярызацыю легенд і паданняў (конкурсы, віктарыны і г.д).

Упэўнена, што трэба ведаць, шанаваць і скарыстоўваць не толькі матэрыяльныя помнікі гісторыі і культуры, але і духоўныя здабыткі, легенды і паданні свайго народа.

**Слайд 22.**